|  |
| --- |
|  |

\*P/14484717\*

|  |  |  |
| --- | --- | --- |
| |  |  | | --- | --- | | http://stariwww.mvp.hr/mvprh-www/dnevno/images/grb.gif  **REPUBLIKA HRVATSKA**  **MINISTARSTVO UNUTARNJIH POSLOVA**  **POLICIJSKA UPRAVA POŽEŠKO-SLAVONSKA**    **Povjerenstvo za odabir kandidata za slobodno radno mjesto rukovodećeg**  **policijskog službenika/ca-načelnika/ca policijske postaje**  objavljuje  **POZIV NA**  **TESTIRANJE I RAZGOVOR**  **KANDIDATIMA/KINJAMA**  koji/e su podnijeli/e pravodobne i potpune prijave te ispunjavaju formalne uvjete iz internog oglasa, objavljenog na web stranicama Ministarstva pravosuđa, uprave i digitalne transformacije i Ministarstva unutarnjih poslova, dana 09. kolovoza 2024. godine, za popunu slobodnog radnog mjesta rukovodećeg policijskog službenika/ce u Policijskoj upravi požeško-slavonskoj na radno mjesto  **načelnika/ce Policijske postaje Požega**  **koje će se održati dana 05. rujna 2024. godine (četvrtak) s početkom u 10.00 sati u prostorijama Policijske uprave požeško-slavonske, Požega, Josipa Runjanina 1.**  Kandidati/kinje koji udovoljavaju uvjetima iz Internog oglasa bit će i osobno putem telefona obaviješteni o točnom terminu testiranja.  Pravni izvori za pripremu kandidata za testiranje objavljeni su na web stranici Ministarstva unutarnjih poslova <https://mup.gov.hr/> istovremeno s objavom internog oglasa.  Kandidati/kinje koji nisu podnijeli/e pravodobnu ili potpunu prijavu ili ne ispunjavaju formalne uvjete iz internog oglasa, ne smatraju se kandidatima/kinjama prijavljenim na interni oglas te im je dostavljena pisana obavijest u kojoj se navode razlozi zbog kojih se ne smatraju kandidatom/kinjama prijavljenim na interni oglas. Obavijest je dostavljena putem elektroničke pošte.  **PRAVILA TESTIRANJA**   |  | | --- | | Po dolasku na testiranje, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta.  **NAPOMENA: Kandidati/kinje koji dođu u prostorije Policijske uprave nakon vremena određenog za početak testiranja, neće moći pristupiti testiranju.**  Za vrijeme testiranja nije dopušteno:  - koristiti se bilo kakvom literaturom odnosno bilješkama;  - koristiti mobitel ili druga komunikacijska sredstva;  - napuštati prostoriju u kojoj se provjera odvija bez odobrenja osoba koje provode testiranje;  - razgovarati s ostalim kandidatima/kinjama niti na drugi način remetiti koncentraciju kandidata/kinja;  - ukoliko pojedini kandidat/kinja prekrši pravila bit će udaljen/a s provjere znanja, a njegov/njezin rezultat Povjerenstvo neće priznati niti ocijeniti.  Testiranje se sastoji od provjere znanja bitnih za obavljanje poslova radnog mjesta, a provodi se putem odgovora kandidata/kinja na postavljena pitanja. Test se vrednuje bodovima od 0 do 10, a **smatra se da je kandidat/kinja zadovoljio/la na testiranju ako je dobio/la najmanje 5 bodova**.    Kandidati/kinje koji/e nisu pristupili testiranju ne smatraju se više kandidatima/kinjama u postupku.  Povjerenstvo će s kandidatima/kinjama koji/e su zadovoljili/e na testiranju obaviti **razgovor (intervju) istog dana 05. rujna 2024. godine,** nakon uvida u rezultate testiranja. Povjerenstvo će u razgovoru (intervju) s kandidatima/kinjama utvrditi njihova znanja, sposobnosti i vještine, profesionalne ciljeve i motivaciju za rad, interese te rezultate ostvarene u dosadašnjem radu. Rezultati razgovora (intervjua) vrednuju se bodovima od 0 do 10. Bodovi se mogu utvrditi decimalnim brojem, najviše na dvije decimale. **Smatra se da je kandidat/kinja zadovoljio/la na intervjuu ako je dobio/la najmanje 5 bodova.** | |   KLASA: 112-01/24-04/189 |
| URBROJ: 511-22-04-24-5 |
| Požega, 30. kolovoza 2024. |

Povjerenstvo za odabir kandidata za slobodno

radno mjesto rukovodećeg policijskog službenika/ca

načelnika/ca policijske postaje